ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
· privind aprobarea încheierii acordului de reabilitare a drumurilor aparținând orașului Boldești-Scăeni ce vor fi utilizate de către S.C. ECOMINERAL RESOURCES S.R.L.
        Având în vedere:
	-  referatul de aprobare, înregistrat sub nr.12282/6.07.2023 prin care primarul oraşului Boldeşti-Scăeni propune aprobarea încheierii acordului de reabilitare a drumurilor aparținând orașului Boldești-Scăeni ce vor fi utilizate de către S.C. ECOMINERAL RESOURCES S.R.L
	- raportul de specialitate al compartimentului de resort, înregistrat sub nr.  12283/6.07.2023;
	- dispoziţiile art. 28, pct. 4 din Legea minelor nr. 85/2003, republicată, cu modificările și completările ulterioare;
	- avizul secretarului general, înregistrat sub nr. 12284/6.07.2023;
- avizul comisiei de specialitate nr. 2 - administrarea domeniului public şi privat, gestionarea serviciilor de interes local;
	 În conformitate cu dispoziţiile art. 129, alin.2, lit. c), art. 139 alin. (3) lit. g) şi ale art. 196 alin. (1) lit. a) din O.U.G. nr. 57/2019 privind Codul administrativ,

Consiliul Local al oraşului Boldeşti-Scăeni, întrunit în şedinţă publică extraordinară în data de 11.07.2023, adoptă prezenta hotărâre:
	
Art.1. (1) Se aprobă încheierea acordului de reabilitare a drumurilor aparținând orașului Boldești-Scăeni ce vor fi utilizate de către S.C. ECOMINERAL RESOURCES S.R.L în procesul de exploatare de agregate minerale, conform anexei ce face parte integrantă din prezenta hotărâre 
(2) Acordul de reabilitare se încheie în vederea obținerii de către S.C. ECOMINERAL RESOURCES S.R.L a avizelor/permiselor de exploatare.
Art.2. Se împuterniceşte primarul oraşului Boldeşti-Scăeni să semneze acordul de reabilitare.                  
[bookmark: _GoBack]Art.3. Primarul orașului Boldești-Scăeni, prin aparatul de specialitate, va duce la îndeplinire prezenta hotărâre.
Art.4. Prezenta hotărâre se comunică Serviciului patrimoniu local şi monitorizare servicii publice şi Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

